Screenshot: HRT

U DNEVNIKU HRT-a gostovao je politički analitičar Ivan Rimac koji se osvrnuo na političku situaciju u zemlji kojom posljednjih dana dominiraju sve učestaliji sukobi na relaciji HDZ- Most.



"Ne znam ima li sukoba između HDZ-a i Mosta, ali sigurno nema suradnje. Po svemu sudeći ta koalicija vrlo teško nalazi rješenja i mi još nismo vidjeli da je Vlada počela funkcionirati. Svaki imenovani političar istupa samostalno", rekao je Rimac.



"Vrijeme prolazi, ova Vlada je došla na vlast s idejom da nemamo vremena, a sada ispada da smo 3 mjeseca bez funkcioniranja vlasti. Jednostavno, ništa se ne događa. Na međunarodnom planu Hrvatska tone, evidentno je da nemamo predstavnike s kojima bi strani partneri razgovarali i kojima bi se obratili", komentirao je Rimac.



Osvrnuo se i na izjavu Darinka Kosora koji je danas rekao kako ova vlast ne funkcionira te čak spomenuo mogućnost izbora. Rimac smatra da Domoljubna koalicija i Most samo mogu izgubiti na izborima.



"Nakon tri mjeseca ničega teško je vjerovati da će Domoljubna koalicija i Most imali iluzija da bi na izborima prošli dobro. Međutim, ako se ovako nastavi još će više pasti. Teško da će zadržati rejting", smatra Rimac.



Spomenuo je i premijera Oreškovića.



"Premijer nema gotovo nikakve ovlasti, on ovisi o čelnicima dviju najvećih stranaka u koaliciji. On radi malo, gotovo ništa. Mogu ga parafrazirati, da je ovako radio u Tevi, Teva bi odavno propala", rekao je Rimac.

